ตัวเลือกนี้ใช้สำหรับกำหนดให้การจำลอง fog table ทำงานหรือไม่ทำงาน

Direct3D หมายถึง การ์ดแสดงผลนี้สามารถแสดงผลแบบ D3D โดยแสดงผลได้ทั้งแบบ vertex fog หรือ table fog เกมบางประเภทไม่สามารถใช้ความสามารถจากฮาร์ดแวร์ D3D ได้เต็มประสิทธิภาพและต้องใช้ table fog เท่านั้น การเลือกตัวเลือกนี้ช่วยให้แน่ใจได้ว่าเกมประเภทดังกล่าวจะทำงานได้ตามปกติกับโปรเซสเซอร์กราฟิกของ NVidia


ตัวเลือกนี้ช่วยให้คุณสามารถยกเลิกการใช้คุณสมบัติ DirectX เวอร์ชั่นใหม่ๆ ในไดรเวอร์ได้

เกมบางประเภทที่เขียนขึ้นเพื่อใช้งานกับ DirectX เวอร์ชั่นก่อน ๆ อาจไม่ทำงานถ้าคุณติดตั้ง DirectX เวอร์ชั่น 6 หรือ 7 ไว้ การเลือกตัวเลือกนี้ เป็นการกำหนดให้ระบบทำงานในโหมด DirectX 5 ดังนั้นเกมรุ่นเก่าจึงสามารถทำงานได้อย่างถูกต้อง

ใช้ตัวเลือกนี้หากคุณต้องการรันเกมรุ่นเก่าที่ไม่ทำงานหรือทำงานไม่ปกติ


บังคับให้ฮาร์ดแวร์ปรับค่าความลึก Z-buffer ให้ตรงตามที่แอปพลิเคชันต้องการ

โดยปกติ คุณควรกำหนดให้ตัวเลือกนี้ทำงาน ยกเว้นในกรณีที่ต้องการกำหนด Z-buffer เอง หากกำหนดตัวเลือกนี้เป็นไม่ทำงาน โปรแกรมแอปพลิเคชันที่ใช้ Z-buffer ไม่ตรงกับที่ได้กำหนดค่าคอนฟิกไว้จะไม่ทำงาน


สามารถเลือกใช้เทคนิคในการกำหนดความลึกของบัฟเฟอร์ได้

คุณสมบัตินี้ทำให้ฮาร์ดแวร์สามารถใช้กลไกต่างๆ ในการกำหนดความลึกของบัฟเฟอร์สำหรับแอปพลิเคชัน 16 บิต เพื่อให้สามารถสร้างภาพ 3D ได้มีประสิทธิภาพสูงยิ่งขึ้น


การกำหนดให้แสดงโลโก้ NVidia ใน Direct3D

ตัวเลือกนี้จะแสดงโลโก้ NVidia ที่มุมล่างของจอภาพขณะที่รันแอปพลิเคชัน Direct3D


โปรเซสเซอร์ผลกราฟิก NVidia สามารถสร้างมิปแม็ปโดยอัตโนมัติเพื่อเพิ่มทั้งประสิทธิภาพในการส่งข้อมูลการสร้างพื้นผิวผ่านบัสและประสิทธิภาพในการทำงานของแอปพลิเคชัน

อย่างไรก็ตาม โปรแกรมแอปพลิเคชันบางประเภทอาจมีการแสดงผลที่ไม่ถูกต้องหากกำหนดให้ใช้คุณสมบัติมิปแม็ปอัตโนมัติ การแก้ปัญหา ให้คุณลดระดับการสร้างมิปแม็ปลง จนกว่าจะแสดงผลถูกต้อง การลดระดับมิปแม็ปจะสามารถแก้ปัญหาการวางตำแหน่งพื้นผิวให้ "ไม่มีรอยต่อ" (แต่จะทำให้คุณภาพของการแสดงผลลดลงด้วยเช่นกัน)


ช่วยให้คุณสามารถเลือกวิธีมิปแม็ปอัตโนมัติที่โปรเซสเซอร์กราฟิกจะใช้

คุณอาจเลือกวิธีการมิปแม็ปแบบไบลิเนียร์หรือ 8-tap anisotropic  โดยที่แบบไบลิเนียร์จะให้ประสิทธิภาพที่ดีกว่า ในขณะที่แบบ anisotropic จะสามารถแสดงรูปภาพได้คมชัดกว่า


คุณสามารถปรับค่าไบแอส LOD (Level of Detail) ในการมิปแม็ปได้

ค่าไบแอสที่ต่ำจะทำให้คุณภาพของภาพดีขึ้น ในขณะที่การเพิ่มค่าไบแอสจะช่วยเพิ่มประสิทธิภาพการทำงานของโปรแกรมแอปพลิเคชัน คุณสามารถเลือกจากค่าไบแอสดีฟอลต์ 5 ค่า เริ่มจาก "คุณภาพของภาพดีที่สุด" ไปจนถึง "ประสิทธิภาพการรันดีที่สุด"


รายการการตั้งค่าแบบกำหนดเอง (หรือ "tweak") ที่คุณได้บันทึกไว้ ให้เลือกข้อมูลจากรายการเพื่อเรียกใช้งานรายการการตั้งค่านี้ ในการใช้ค่าที่กำหนด ให้คลิกปุ่ม "OK" หรือ "Apply"


ช่วยให้คุณสามารถบันทึกการตั้งค่าปัจจุบันได้ (รวมทั้งชุดการตั้งค่าในไดอะล็อก "ข้อมูลเพิ่มเติมของ Direct3D") เป็น "รูปแบบการตั้งค่าที่กำหนดเอง" เมื่อบันทึกการตั้งค่าแล้ว ระบบจะนำค่านั้นไปเป็นรายการต่อท้ายรายการเดิมที่มีอยู่

หลังจากคุณพบการตั้งค่าที่ดีที่สุดสำหรับเกมแบบ Direct3D แล้ว ให้บันทึกการตั้งค่านั้นไว้เป็นรูปแบบที่กำหนดเอง (custom tweak)  ซึ่งช่วยให้คุณสามารถกำหนดค่าคอนฟิก Direct3D ได้อย่างรวดเร็วโดยไม่ต้องตั้งค่าตัวเลือกแต่ละอย่างใหม่ทั้งหมด


ลบการตั้งค่าที่กำหนดเองที่เลือกอยู่ในขณะนี้


ใช้ค่าดีฟอลต์ของการตั้งค่าทั้งหมด


แสดงไดอะล็อกซึ่งใช้สำหรับปรับเปลี่ยนการตั้งค่าอื่นๆ ของ Direct3D


ตัวเลือกนี้ใช้เปลี่ยนวิธีการกำหนดตำแหน่งของพื้นผิวของเท็กเซล (องต์ประกอบของพื้นผิว)

การเปลี่ยนค่านี้จะมีผลต่อการกำหนดตำแหน่งเท็กเซลเดิม โดยที่ค่าดีฟอลต์จะสอดคล้องกับคุณสมบัติของ Direct3D ซอฟต์แวร์บางประเภทอาจต้องการการกำหนดตำแหน่งเท็กเซลไว้ต่างหากด้วย คุณภาพในการแสดงรูปของแอปพลิเคชันประเภทดังกล่าวจะดีขึ้นหากมีการกำหนดข้อมูลเท็กเซลใหม่ โดยใช้แถบเลื่อนไปมาระหว่างมุมบนซ้ายและจุดศูนย์กลางของเท็กเซล


การทำเช่นนี้จะช่วยให้โปรเซสเซอร์ประมวลผลกราฟิกสามารถใช้ประโยชน์จากหน่วยความจำของระบบที่กำหนดไว้ เพื่อบันทึกข้อมูลการสร้างพื้นผิวได้ (นอกจากใช้หน่วยความจำของการ์ดแสดงผลเพียงอย่างเดียว)

หมายเหตุ:	จำนวนหน่วยความจำสูงสุดของระบบที่สามารถนำมาใช้สร้างพื้นผิวสามารถคำนวณได้จากจำนวน RAM ที่ติดตั้งอยู่ในเครื่องคอมพิวเตอร์ของคุณ ยิ่งมีจำนวน RAM ติดตั้งไว้มากเท่าใด ค่าที่สามารถใช้ได้ก็จะเพิ่มมากขึ้นด้วย

การตั้งค่านี้ใช้ได้กับการ์ดแสดงผล PCI (หรือการ์ดแสดงผล AGP ที่ทำงานในโหมด PCI)


เลือกตัวเลือกนี้เพื่อยกเลิกการซิงโครไนซ์แนวตั้ง

เรียกกันอีกอย่างว่า "การยกเลิก VSYNC" ซึ่งช่วยให้สามารถเรนเดอร์ภาพลงบนจอแสดงผลโดยไม่ต้องรอซิงโครไนซ์ในแนวตั้งใหม่ ช่วยให้สามารถแสดงผลได้เร็วกว่าอัตราการรีเฟรชของจอแสดงผล แต่อาจส่งผลกระทบต่อคุณภาพของรูปได้


ตัวเลือกนี้ใช้กำหนดการเตรียมจำนวนเฟรมของซีพียูก่อนที่จะประมวลผลเมื่อคุณเลิกใช้การซิงโครไนซ์ในแนวตั้ง

ในบางกรณี ยิ่งมีจำนวนเฟรมมากขึ้นเท่าใด "input lag" อาจตอบสนองต่ออุปกรณ์ต่างๆ เช่น จอยสติ๊ก เกมแพด หรือแป้นพิมพ์ได้ดีขึ้น

ให้ลดค่านี้ลงหากพบว่าการตอบสนองต่ออุปกรณ์ต่าง ๆ ที่เชื่อมต่ออยู่กับเครื่องคอมพิวเตอร์เป็นไปอย่างล่าช้ามากในขณะที่คุณเล่นเกม


ช่วยให้ไดรเวอร์สามารถใช้ส่วนขยาย OpenGL  GL_KTX_buffer_region ได้

สามารถเพิ่มประสิทธิภาพของโปรแกรมที่ใช้สร้างโมเดล 3D ที่สนับสนุนการทำงานร่วมกับส่วนขยายนี้


ช่วยให้สามารถใช้หน่วยความจำสำหรับแสดงผลจากหน่วยความจำหลักได้ เมื่อกำหนดให้ใช้งานส่วนขยาย GL_KTX_buffer_region extension

อย่างไรก็ตาม หากมีจำนวนหน่วยความจำระบบน้อยกว่า 8 เมกะไบต์  คุณจะไม่สามารถใช้ส่วนขยายแบบ dual planes ได้

การตั้งค่านี้จะไม่มีผลหากไม่ได้ใช้งานตัวเลือก ใช้งานส่วนขยายพื้นที่ของบัฟเฟอร์


การกำหนดให้ใช้ฟิลเตอร์  fast linear-mipmap-linear จะช่วยเพิ่มประสิทธิภาพของแอปพลิเคชัน แต่คุณภาพของภาพอาจลดลง

ในหลายๆ กรณี คุณภาพของภาพจะลดลงไม่มากนัก ดังนั้นคุณจึงควรกำหนดให้ใช้งานคุณสมบัตินี้เพื่ออาศัยประโยชน์จากประสิทธิภาพที่เพิ่มขึ้นนั้น


ตัวเลือกนี้ช่วยให้ OpenGL สามารถใช้การทำฟิลเตอร์ anisotropic เพื่อเพิ่มคุณภาพของรูปภาพ


ให้เลือกตัวเลือกนี้เพื่อยกเลิกการใช้ไดรเวอร์สำหรับชุดคำสั่งพิเศษของซีพียู

ซีพียูบางประเภทสนับสนุนชุดคำสั่ง 3D ซึ่งใช้ได้กับโปรเซสเซอร์กราฟิก NVidia ของคุณและเพิ่มประสิทธิภาพให้เกมหรือโปรแกรมแอปพลิเคชัน 3D ตัวเลือกนี้ช่วยให้คุณสามารถสั่งยกเลิกการใช้ชุดคำสั่ง 3D พิเศษเหล่านี้ในไดรเวอร์ ซึ่งมีประโยชน์ในการเปรียบเทียบประสิทธิภาพหรือใช้ในการแก้ปัญหา


ตัวเลือกนี้ใช้กำหนดว่าพื้นผิวที่มีระดับสีนั้น ๆ จะนำมาใช้ในโปรแกรมแอปพลิเคชัน OpenGL หรือไม่

ตัวเลือก ใช้ความเข้มของสีเดสก์ทอป เป็นการใช้ความเข้มสีระดับเดียวกับเดสก์ทอปของวินโดวส์

ตัวเลือก Always use 16 bpp และ Always use 32 bpp  เป็นการกำหนดให้ใช้ความเข้มสีที่กำหนด โดยไม่ขึ้นกับการตั้งค่าของเดสก์ทอป


ตัวเลือกนี้ใช้ระบุโหมดการทำงาน buffer flipping ให้การทำงานแบบเต็มจอภาพของโปรแกรมแอปพลิเคชัน OpenGL

โดยคุณสามารถเลือกใช้วิธีถ่ายโอนข้อมูลแบบบล็อค  เพจฟลิป หรือเลือกอัตโนมัติก็ได้ ตัวเลือก เลือกอัตโนมัติจะทำให้ไดรเวอร์เลือกใช้วิธีที่ดีที่สุดตามค่าคอนฟิกของฮาร์ดแวร์


ตัวเลือกนี้ใช้กำหนดการซิงโครไนซ์แนวตั้งในโปรแกรม OpenGL

ตัวเลือก ปิด  จะยกเลิกการซิงโครไนซ์แนวตั้งของแอปพลิเคชัน OpenGL ทั้งหมด

ตัวเลือก ค่าดีฟอลต์เป็นปิด  จะไม่ใช้การซิงโครไนซ์แนวตั้ง จนกว่าจะมีโปรแกรมแอปพลิเคชันกำหนดให้ใช้

ตัวเลือก ค่าดีฟอลต์เป็นเปิด  จะใช้การซิงโครไนซ์แนวตั้งเป็นค่าดีฟอลต์จนกว่าจะมีโปรแกรมแอปพลิเคชันใดยกเลิกการใช้งาน


ให้บันทึกการตั้งค่าเป็น "รูปแบบที่กำหนดเอง" เมื่อบันทึกการตั้งค่าแล้ว ระบบจะนำค่านั้นไปเป็นรายการต่อท้ายรายการเดิมที่มีอยู่

หลังจากคุณได้การตั้งค่าที่ดีที่สุดสำหรับแอปพลิเคชัน OpenGL แล้ว การบันทึกการตั้งค่านั้นไว้ตามที่กล่าวข้างต้นจะช่วยให้คุณสามารถตั้งค่าคอนฟิก OpenGL ได้อย่างรวดเร็ว ก่อนที่จะเริ่มใช้โปรแกรมโดยไม่ต้องตั้งค่าตัวเลือกต่างๆ ใหม่ทุกครั้ง


ใช้การควบคุมแถบเลื่อนเพื่อปรับความสว่าง ความคมชัด หรือค่าแกมมาของแชนเนลสีที่เลือก

ใช้การควบคุมการปรับแต่งสีเพื่อเปลี่ยนค่าตัวแปรระหว่างรูปต้นฉบับและเอาต์พุตที่แสดงบนจอภาพได้ ซึ่งมีประโยชน์เมื่อทำงานกับโปรแกรมประมวลผลรูปภาพ เพื่อให้ได้สีที่ถูกต้องที่สุด (เช่น รูปถ่าย) เมื่อแสดงผลบนจอคอมพิวเตอร์

นอกจากนี้ เกมส์ 3D หลายเกมส์จะมีการแสดงผลที่ค่อนข้างมืด การเพิ่มค่าความสว่างและ/หรือค่าแกมมาแชนแนลสีทั้งหมดจะช่วยให้ภาพในเกมส์สว่างขึ้น คุณจึงสามารถเล่นเกมส์ได้ดีขึ้น


คุณสามารถเลือกแชนเนลสีได้โดยใช้แถบเลื่อน ทั้งยังสามารถปรับแชนเนลสีแดง สีเขียว หรือสีน้ำเงินได้โดยตรง หรือจะปรับทั้ง 3 แชนเนลพร้อมๆ กันก็ได้


กราฟแสดงช่วงสี เส้นโค้งนี้จะเปลี่ยนแปลงตามจริงทันทีที่คุณปรับค่าความคมชัด ความสว่าง หรือค่าแกมมา


การเลือกตัวเลือกนี้จะทำให้ระบบใช้การตั้งค่าที่คุณกำหนดไว้ขณะบูตเครื่องโดยอัตโนมัติ

หมายเหตุ:	หากเครื่องคอมพิวเตอร์ของคุณทำงานอยู่ในเน็ตเวิร์ก สีจะเปลี่ยนแปลงไปหลังจากได้ล็อกออนเข้าสู่วินโดวส์แล้ว


รายการการตั้งค่าที่คุณบันทึกไว้ ให้เลือกข้อมูลจากรายการเพื่อเรียกใช้งานรายการการตั้งค่านี้


คุณสามารถบันทึกการตั้งค่าสีปัจจุบันไว้เป็นรูปแบบที่กำหนดเองได้ เมื่อบันทึกการตั้งค่าแล้ว ระบบจะนำค่านั้นไปเป็นรายการต่อท้ายรายการเดิมที่มีอยู่


ลบรายการการตั้งค่าสีที่ได้เลือกไว้จากรายการ


ใช้รูปแบบสีดีฟอลต์ของฮาร์ดแวร์


ใช้เลือกโหมดไทม์มิงของจอภาพ

ตัวเลือก ค้นหาอัตโนมัติ  ให้วินโดวส์รับค่าที่เหมาะสมจากจอภาพเอง ซึ่งจะเป็นค่าดีฟอลต์ จอภาพรุ่นเก่าบางรุ่นอาจไม่สามารถใช้คุณสมบัตินี้ได้

ตัวเลือก General Timing Formula หรือ GTF เป็นตัวเลือกที่มักใช้กับฮาร์ดแวร์รุ่นใหม่ๆ

ตัวเลือก Discrete Monitor Timings หรือ DMT เป็นมาตรฐานรุ่นเก่าที่ยังคงใช้ในฮาร์ดแวร์บางรุ่น ให้ใช้งานตัวเลือกนี้ หากฮาร์ดแวร์ของคุณต้องใช้โหมด DMT


ติดตั้งไอคอน NVidia QuickTweak ไว้ที่ทาสก์บาร์ของวินโดวส์

ไอคอนนี้ใช้กำหนดรูปแบบ Direct3D, OpenGL หรือการตั้งค่าสีด้วยตนเอง "ได้อย่างรวดเร็ว" จากเมนูป๊อปอัป นอกจากนี้ เมนูนี้ยังมีรายการสำหรับใช้ค่าดีฟอลต์และเรียกใช้ไดอะล็อก คุณสมบัติการแสดงผล


คุณสามารถเลือกไอคอน สำหรับใช้แทนยูทิลิตี QuickTweak บนทาสก์บาร์ของวินโดวส์ได้

เลือกไอคอนที่ต้องการจากรายการ จากนั้น เลือก "OK" หรือ "Apply" เพื่ออัปเดตไอคอนบนทาสก์บาร์


ปิดไดอะล็อกนี้และบันทึกการเปลี่ยนแปลงไว้ เพื่อใช้ค่าดังกล่าวเมื่อคุณเลือก "OK" หรือ "Apply" ในไดอะล็อก "คุณสมบัติเพิ่มเติม"


ให้คุณกำหนดว่าจะใช้ปุ่มใดของเมาส์เรียกเมนูเมื่อคลิกที่ไอคอนบนทาสก์บาร์


เปิดหรือปิดข้อความยืนยัน

เช็คตัวเลือกนี้ หากคุณไม่ต้องการให้แสดงข้อความยืนยันทุกครั้งที่โหลดคอนฟิเกอเรชัน 3D จากเมนูทาสก์บาร์


เลือกตัวเลือกนี้ หากคุณต้องการให้แสดงเมนูทาสก์บาร์โดยใช้ 3D


ตัวเลือกนี้ใช้กำหนดการแสดงภาพบนจอภาพแบบเรียบ เมื่อรันที่ความละเอียดต่ำกว่าความละเอียดสูงสุดที่สามารถใช้ได้


ใช้ปุ่มลูกศรเพื่อปรับตำแหน่งของพื้นที่เดสก์ทอปบนจอแสดงผล


รีเซ็ตค่าเดสก์ทอปเพื่อใช้ค่าดีฟอลต์ของค่าความละเอียดและอัตราการรีเฟรชปัจจุบัน


ตัวเลือกเหล่านี้ใช้กำหนดประเภทของอุปกรณ์เอาต์พุต (จอแสดงภาพ จอดิจิตอลแบบเรียบหรือโทรทัศน์ โดยขึ้นอยู่กับอุปกรณ์ที่การ์ดจอสนับสนุน)


เปิดหน้าต่างทำงานเพื่อกำหนดการตั้งค่าต่างๆ ของจอภาพที่ใช้ได้


ระบุรูปแบบและประเทศที่ใช้การแสดงผลทางโทรทัศน์


เปิดหน้าต่างทำงานเพื่อระบุรูปแบบการแสดงผลทางโทรทัศน์


รายการนี้ใช้เลือกรูปแบบการแสดงผลทางโทรทัศน์ตามข้อมูลประเทศที่คุณอยู่

หมายเหตุ:	หากประเทศที่คุณอยู่ไม่ปรากฏอยู่ในรายการ ให้เลือกประเทศที่อยู่ใกล้ประเทศที่คุณอยู่มากที่สุด


กำหนดให้รูปแบบที่เลือกเป็นรูปแบบที่ใช้เมื่อเปิดเครื่อง

เมื่อเปิดเครื่องคอมพิวเตอร์โดยเชื่อมต่อโทรทัศน์เข้ากับการ์ดจอ  ตัวเลือกนี้ช่วยให้มั่นใจได้ว่าข้อความทั้งหมดที่แสดงบนจอภาพระหว่างกระบวนการบูตจะปรากฏบนจอโทรทัศน์อย่างถูกต้อง


ใช้กำหนดชนิดของสัญญาณเอาต์พุตที่ส่งผ่านไปยังโทรทัศน์

หากคุณได้เชื่อมต่อโดยใช้สายเคเบิลที่ถูกต้องชนิดสัญญาณแบบ  S-Video out จะให้คุณภาพสูงกว่าสัญญาณแบบ  Composite video out หากคุณไม่แน่ใจเกี่ยวกับชนิดของสัญญาณ ให้เลือก เลือกอัตโนมัติ


ใช้ปุ่มลูกศรปรับตำแหน่งเดสก์ทอปบนจอโทรทัศน์

หมายเหตุ:	หากภาพในโทรทัศน์ล้มหรือมืดไปเนื่องจากการปรับตั้ง ให้รอประมาณ 10 วินาที การแสดงผลจะกลับเป็นค่าดีฟอลต์โดยอัตโนมัติ จากนั้นคุณยังสามารถเริ่มทำการปรับตั้งค่าใหม่อีกครั้ง หลังจากกำหนดตำแหน่งของเดสก์ทอปแล้ว คุณต้องกดปุ่ม "OK" หรือ "Apply" เพื่อบันทึกค่าภายในเวลา 10 วินาที


รีเซ็ตเดสก์ทอปไปยังตำแหน่งดีฟอลต์บนโทรทัศน์โดยใช้ความละเอียดปัจจุบัน


ใช้ตัวควบคุมเหล่านี้ในการปรับความสว่างและความเข้มของสีภาพในโทรทัศน์


ใช้ตัวควบคุมเหล่านี้ในการปรับความสว่างและความคมชัดของภาพในโทรทัศน์


ใช้ตัวควบคุมนี้เพื่อปรับฟิลเตอร์ลดการสั่นของภาพที่ต้องการใช้กับโทรทัศน์

ขอแนะนำให้คุณปิดฟิลเตอร์ลดการสั่นของภาพเมื่อเล่นภาพยนตร์ DVD จากอุปกรณ์ถอดรหัสของฮาร์ดแวร์


กำหนดความละเอียดของจอแสดงผลและความเข้มสีในการแสดงผลทางจอโทรทัศน์


ใช้ตัวควบคุมเหล่านี้ในการปรับคุณภาพของสัญญาณวิดีโอหรือ DVD บนจอภาพ

คุณสามารถควมคุมค่าความสว่าง ความคมชัด ค่าความเข้มสีเพื่อคุณภาพการแสดงผลที่ดีเมื่อเล่นภาพยนตร์ DVD ในเครื่องคอมพิวเตอร์


ช่วยให้คุณสามารถปรับความถี่สัญญาณนาฬิกาของโปรเซสเซอร์กราฟิกของ NVidia ได้


กำหนดความเร็วสัญญาณนาฬิกาจริงของโปรเซสเซอร์กราฟิก NVidia


ระบุความเร็วสัญญาณนาฬิกาจริงเป็นเมกะเฮิรตซ์


กำหนดความเร็วสัญญาณนาฬิกาของอินเตอร์เฟซหน่วยความจำบนการ์ดแสดงผลที่ใช้


ระบุความเร็วสัญญาณนาฬิกาของอินเตอร์เฟซหน่วยความจำเป็นเมกะเฮิรตซ์


ทดสอบความเร็วสัญญาณนาฬิกาใหม่เพื่อทดสอบเสถียรภาพของระบบก่อนใช้งานจริง

หมายเหตุ:	คุณต้องทดสอบการตั้งค่าใหม่ที่ต่างจากค่าดีฟอลต์ของบริษัทผู้ผลิตก่อนใช้งานจริงเสมอ


การเลือกตัวเลือกนี้ ช่วยให้มั่นใจได้ว่าการเปลี่ยนความเร็วสัญญาณนาฬิกาจะมีผลใช้งานโดยอัตโนมัติทุกครั้งที่เริ่มใช้งานวินโดวส์

หมายเหตุ:	คุณสามารถข้ามการตั้งค่าสัญญาณนาฬิกาอัตโนมัติได้โดยกดปุ่ม <Ctrl> ค้างไว้ระหว่างที่เริ่มใช้งานวินโดวส์ หากเครื่องคอมพิวเตอร์เชื่อมต่ออยู่กับเน็ตเวิร์ก ให้กดปุ่ม <Ctrl> ค้างไว้ทันที หลังจากได้ล็อกออนเข้าสู่วินโดวส์


รีเซ็ตสัญญาณนาฬิกา แล้วให้ระบบตรวจสอบฮาร์ดแวร์กราฟิกก่อนที่จะใช้งานตัวควบคุมที่กำหนดไว้อีกครั้ง

ขอแนะนำว่าคุณควรกดรีเซ็ตทุกครั้งที่แฟลช BIOS ของการ์ดจอ โดยใช้ไฟล์อิมเมจสำหรับอัปเดต BIOS